Diari Oficial de la Generalitat Valenciana


Sumari del DOGV 8968, del 05-12-2020 (2020/10084)

DECRET 19/2020, de 5 de desembre, del president de la Generalitat, pel qual es prorroga la mesura de restricció d'entrada i eixida de persones del territori de la Comunitat Valenciana, adoptada en el Decret 15/2020, de 30 d'octubre, de mesures temporals i excepcionals a la Comunitat Valenciana, com a conseqüència de la situació de crisi sanitària ocasionada per la Covid-19 i a l'empara de la declaració de l'estat d'alarma, i prorrogada pels decrets 16/2020, de 5 de noviembre; 17/2020, de 12 de noviembre; i 18/2020, de 19 de novembre, del president de la Generalitat, i s'adopten noves mesures.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2020/12/04/19**

### Versions

 25/01/2021 - Actualitat  21/12/2020 - 24/01/2021  Text inicial: 10/12/2020 - 20/12/2020 

### Dades del document

Número de DOGV
:   8968

Data del DOGV
:   05-12-2020

Secció del DOGV
:   I. DISPOSICIONS GENERALS

Número del document
:   2020/10371


Data del document
:   04-12-2020

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * salut pública
    * legislació
    * política sanitària
    * infracció
    * malaltia infecciosa
    * mobilitat geogràfica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 25.01.2021 -**

 

**Decret 19/2020, de 5 de desembre, del president de la Generalitat, pel qual es prorroga la mesura de restricció d’entrada i eixida de persones del territori de la Comunitat Valenciana, adoptada en el Decret 15/2020, de 30 d’octubre, de mesures temporals i excepcionals en la Comunitat Valenciana, com a conseqüència de la situació de crisi sanitària ocasionada per la Covid-19 i a l’empara de la declaració de l’estat d’alarma, i prorrogada pels Decrets 16/2020, de 5 de novembre, 17/2020, de 12 de novembre, i 18/2020, de 19 de novembre, del president de la Generalitat, i s’adopten noves mesures.**

 

[**(DOGV núm. 8968 de 05.12.2020)**](http://www.dogv.gva.es/datos/2020/12/05/pdf/2020_10569.pdf) **Ref. 009995/2020**

 

 

Mitjançant el Reial decret 926/2020, de 25 d’octubre, el Govern d’Espanya va declarar l’estat d’alarma per a contindre la propagació d’infeccions causades pel SARS-CoV-2, en tot el territori nacional, a l’empara de l’article 116.2 de la Constitució i de l’article 4 de la Llei orgànica 4/1981, d’1 de juny, dels estats d’alarma, excepció i setge.

Mitjançant el Reial decret 956/2020, de 3 de novembre, es va prorrogar l’estat d’alarma, amb l’autorització prèvia del Ple del Congrés dels Diputats, que s’estendrà des de les 00.00 hores del dia 9 de novembre de 2020, fins a les 00.00 hores del dia 9 de maig de 2021.

Durant el període de vigència de l’estat d’alarma activat i la seua prórroga, en cada comunitat autónoma i ciutat amb Estatut d’autonomia, l’autoritat competent delegada és qui ostente la presidència de la comunitat autónoma o ciutat amb estatut d’autonomia, en els termes establits en el Reial decret.

Les autoritats competents delegades estan habilitades per a dictar, per delegació del Govern d’Espanya, les ordres, resolucions i disposicions per a l’aplicació del que es preveu en els articles 5 a 11.

L’article 6 del Reial decret 926/2020, de 25 d’octubre, en relació amb els articles 9 i 10 del reial decret esmentat, estableix la possibilitat de limitar l’entrada i l’eixida dels territoris de les comunitats autónomes i ciutats amb estatut d’autonomia, amb certes excepcions, amb el propósit de reduir substancialment la propagació del virus.

A l’empara d’aquest, i mitjançant el Decret 15/2020, de 30 d’octubre, del president de la Generalitat, es van adoptar mesures temporals i excepcionals en la Comunitat Valenciana, per les quals es va restringir l’entrada i l’eixida de persones del territori de la Comunitat Valenciana, excepte per als desplaçaments, adequadament justificats, pels motius que s’hi especifiquen, per un període de set dies naturals des de les 12 hores del dia 30 d’octubre de 2020. Aquesta mesura s’ha prorrogat mitjançant els Decrets 16/2020, de 5 de novembre, 17/2020, de 12 de novembre, i 18/2020, de 19 de novembre, del president de la Generalitat.

La situació epidemiológica actual aconsella prorrogar aquestes mesures, a l’efecte de continuar frenant els contagis que s’estan produint, si bé establint certa flexibilitat en algunes d’elles amb motiu de les festes nadalenques.

 

Per tot aixó, d’acord amb l’habilitació establida en l’article 2, apartat 2, del Reial decret 926/2020, de 25 d’octubre, pel qual es declara l’estat d’alarma per a contindre la propagació d’infeccions causades pel SARS-CoV-2, tenint en compte la valoració global d’indicadors sanitaris, epidemiológics, socials, económics i de mobilitat, i sobre la base dels informes de la Conselleria de Sanitat Universal i Salut Pública,

 

 

DECRETE

 

**Primer. Limitació de l’entrada i l’eixida en la Comunitat Valenciana**

Es prorroga la mesura de restricció d’entrada i eixida de persones del territori de la Comunitat Valenciana, adoptada en el Decret 15/2020, de 30 d’octubre, del president de la Generalitat, i prorrogada pels Decrets 16/2020, de 5 de novembre, 17/2020, de 12 de novembre, i 18/2020, de 19 de novembre, del president de la Generalitat, fins a les 23.59 hores del dia 15 de gener de 2021, en els termes especificats en aquests.

*Sense efecte* ****[1]****

 

**Segon. Limitació de la llibertat de circulació de les persones en horari nocturn.******[2]****

En les nits del 24 i del 31 de desembre de 2020, la limitació de la llibertat de circulació de les persones en horari nocturn, s’ampliarà fins a les 24.00 hores, únicament per a permetre el retorn al domicili. En cap cas s’utilitzarà aquesta ampliació horària per a desplaçar-se a diferents trobades socials.

 

**Tercer. Limitació de la permanència de grups de persones en espais públics i privats.******[3]****

1. En espais d’ús públic, tant tancats com a l’aire lliure, la permanència de grups de persones queda condicionada al fet que no se supere el número màxim de dues persones, llevat que es tracte de persones convivents i sense perjudici de les excepcions previstes.

2. En domicilis i espais d’ús privat, tant a l’interior com a l’exterior, es permeten únicament les reunions familiars i socials de persones que pertanyen al mateix nucli o grup de convivència, sense perjudici de les excepcions previstes.

3. S’exceptuen de les limitacions establides en els apartats anteriors les següents situacions:

a) Les activitats no professionals relacionades amb la criança i les cures, com l’atenció i acompanyament a persones menors d’edat, persones majors, en situació de dependència, amb diversitat funcional o en situació d’especial vulnerabilitat.

b) La convivència alterna de fills i filles amb els seus progenitors o progenitores no convivents entre ells.

c) L’acolliment familiar de persones menors d’edat en qualsevol de les seues tipologies.

d) La reunió de persones amb vincle matrimonial o de parella que viuen en domicilis diferents.

e) Les persones que viuen soles, que podran formar part d’una altra única unitat de convivència formant una unitat de convivència ampliada. Cada unitat de convivència ampliada només podrà integrar a una única persona que visca sola. I la persona que visca sola podrà formar part exclusivament d’una unitat de convivència ampliada durant tot el període de vigència de la mesura.

4. No estan incloses en les limitacions previstes en els apartats 1 i 2 les activitats laborals, les institucionals, les de transport i les dels centres docents que imparteixen els ensenyaments als quals fa referència l’article 3 de la Llei orgànica d’Educació, inclós l’ensenyament universitari, ni aquelles activitats per a les quals s’estableixen mesures específiques en la normativa aplicable

 

**Quart. Excepció de la limitació de la permanència de grups de persones.**

*Sense efecte* ****[4]****

 

**Cinqué. Permanència en llocs de culte**

En relació amb els llocs de culte, per a reunions, celebracions i trobades religioses, incloses les cerimónies nupcials o altres celebracions religioses específiques, es mantenen, fins a les 23.59 hores del dia 15 de gener de 2021, i en els mateixos termes, la limitació del 30% de l’aforament i les altres mesures que preveu l’apartat tercer del Decret 16/2020, de 5 de novembre, del president de la Generalitat, pel qual es prorroga la mesura de restricció d’entrada i eixida de persones del territori de la Comunitat Valenciana, adoptada en el Decret 15/2020, de 30 d’octubre, de mesures temporals i excepcionals en la Comunitat Valenciana, com a conseqüència de la situació de crisi sanitària ocasionada per la Covid-19 i a l’empara de la declaració de l’estat d’alarma, i s’adopten altres mesures.

 

 

DISPOSICIÓ FINAL

 

**Única. Efectes**

La prórroga adoptada en l’apartat primer del present decret assortirà plens efectes des de les 00.00 hores del dia 10 de desembre de 2020.

 

Contra el present decret es podrà interposar recurs contenciós administratiu en el termini de dos mesos a partir de l’endemà de la seua publicació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es disposa en l’article 10 de la Llei 29/1998, de 13 de juliol, reguladora de la jurisdicció contenciosa administrativa.

 

València, 5 de desembre de 2020

 

El president de la Generalitat,

XIMO PUIG I FERRER

 

 

---

****[1]****  El paràgraf segon de l’apartat primer es deixa sense efecte per l’apartat primer del [**Decret 20/2020, de 18 de desembre, del president de la Generalitat**](http://www.dogv.gva.es/datos/2020/12/18/pdf/2020_11085.pdf), que modifica el Decret 14/2020, de 25 d'octubre, del president de la Generalitat, de mesures en la Comunitat Valenciana, com a conseqüència de la situació de crisi sanitària ocasionada per la Covid-19 i de la declaració de l'estat d'alarma activat pel Govern de la Nació, i el Decret 19/2020, de 5 de desembre, del president de la Generalitat, pel qual es va prorrogar la mesura de restricció d'entrada i eixida de persones del territori de la Comunitat Valenciana, i es van adoptar noves mesures (DOGV núm. 8978 bis, de 18 de desembre de 2020 - Ref. Base de dades 010477/2020).

L’apartat primer del Decret 20/2020, de 18 de desembre, del president de la Generalitat, estableix el següent:

*“Primer. Limitació de l’entrada i l’eixida en la Comunitat Valenciana*

*Es deixa sense efecte el paràgraf segon de l’apartat primer del Decret 19/2020, de 5 de desembre, del president de la Generalitat, publicat en el Diari Oficial de la Generalitat Valenciana núm. 8968, de 5 de desembre de 2020, i, per tant, l’entrada i l’eixida de la Comunitat Valenciana es restringeix a aquells desplaçaments adequadament justificats d’acord amb el que estableixen l’apartat segon del Decret 15/2020, de 30 d’octubre, del president de la Generalitat, pel qual s’adopten mesures temporals i excepcionals en la Comunitat Valenciana, com a conseqüència de la situació de crisi sanitària ocasionada per la Covid19 i a l’empara de la declaració de l’estat d’alarma, i l’apartat primer, segon paràgraf, del Decret 16/2020, de 5 de novembre, del president de la Generalitat, pel qual es prorroga la mesura de restricció d’entrada i eixida de persones del territori de la Comunitat Valenciana, adoptada en el Decret 15/2020, de 30 d’octubre, de mesures temporals i excepcionals en la Comunitat Valenciana, com a conseqüència de la situació de crisi sanitària ocasionada per la Covid-19 i a l’empara de la declaració de l’estat d’alarma, i s’adopten altres mesures.”*

****[2]**** L’apartat segon es modifica pel punt 2 del apartat segon del [**Decret 20/2020, de 18 de desembre, del president de la Generalitat**](http://www.dogv.gva.es/datos/2020/12/18/pdf/2020_11085.pdf).

****[3]****L’apartat tercer es modifica per l’apartar primer del [**Decret 2/2021, de 24 de gener, del president de la Generalitat**](https://dogv.gva.es/va/eli/es-vc/d/2021/01/24/2/), pel qual es limita la permanència de grups de persones en espais públics i privats, es prorroga la mesura de restricció de l'entrada i l'eixida de persones del territori de la Comunitat Valenciana i es limita, durant els caps de setmana i els dies festius, l'entrada i l'eixida dels municipis i grups de municipis amb població superior a 50.000 habitants. (DOGV núm. 9004 de 25.01.2021) Ref. Base de dades 000676/2021.

****[4]**** L’apartat quart es deixa sense efecte pel punt 1 de l’apartat tercer del [**Decret 20/2020, de 18 de desembre, del president de la Generalitat**](http://www.dogv.gva.es/datos/2020/12/18/pdf/2020_11085.pdf), que en els punts 2 i 3 estableix el següent:

*“2. La permanència de grups de persones en espais d’ús públic, tant tancats com a l’aire lliure, quedarà condicionada al fet que no se supere el nombre màxim de sis persones, llevat que es tracte de convivents, i aixó sense perjudici de les excepcions que s’establisquen respecte de dependències, instal·lacions i establiments oberts al públic.*

*3. La permanència de grups de persones en espais d’ús privat quedarà, així mateix, condicionada al fet que no se supere el número màxim de sis persones, llevat que es tracte de convivents. En tot cas, es recomana que d’aquest nombre no formen part més de dos grups de convivents.”*


Còpia Permalink ELI